projecte-aina/catalan_government_crawling huggingface dataset:
El Comitè Executiu de l'Agència Catalana d'Inspecció de Treball és un òrgan d'assessorament i suport al director o directora de l'Agència.
El Comitè Executiu de l'Agència Catalana d'Inspecció de Treball és integrat pels directius i els responsables dels serveis centrals i territorials de l'Agència que determini la normativa de desplegament d'aquesta llei.
a) Elaborar l'avantprojecte de contracte programa d'acord amb les directrius fixades pel departament d'adscripció perquè es pugui trametre al Consell de Govern, i també el dels plans anuals d'actuació.
b) Aprovar les línies de treball fixades en els plans anuals d'actuació i supervisar-ne l'aplicació.
c) Proposar mesures d'organització i funcionament dels serveis centrals i territorials de l'Agència, i supervisar-ne l'execució.
d) Executar els acords del Consell de Govern, excepte els que són competència del director o directora.
e) Assessorar i assistir el director o directora en l'exercici de les seves funcions.
f) Complir les funcions que li delegui el Consell de Govern o li atribueixi la normativa de desplegament d'aquesta llei.
La Direcció de l'Agència Catalana d'Inspecció de Treball és el màxim òrgan executiu i de gestió de l'Agència.
El director o directora és la persona titular de la Direcció de l'Agència Catalana d'Inspecció de Treball.
El Govern nomena i cessa lliurement el director o directora de l'Agència Catalana d'Inspecció de Treball, de conformitat amb les normes de desplegament d'aquesta llei, que han de determinar les condicions d'idoneïtat requerides per a ocupar el càrrec, assimilat al de director o directora general i sotmès a la Llei 13/2005, del 27 de desembre, del règim d'incompatibilitats dels alts càrrecs al servei de la Generalitat.
Les funcions del director o directora de l'Agència Catalana d'Inspecció de Treball són:
a) Executar els acords del Consell de Govern de l'Agència.
b) Exercir la direcció ordinària de l'Agència, que inclou donar les instruccions sobre tots els temes relacionats amb l'organització i el funcionament de l'Agència.
c) Exercir la representació ordinària de l'Agència en els ordres judicial i extrajudicial.
d) Dirigir i coordinar l'actuació del Comitè Executiu.
e) Executar el contracte programa i els plans anuals d'actuació de l'Agència.
g) Exercir el comandament del personal i la potestat disciplinària.
h) Signar convenis de col·laboració amb entitats públiques i privades, sens perjudici que el president o presidenta n'avoqui la competència.
k) Preparar l'informe anual i retre comptes de la seva gestió.
l) Proposar al Consell de Govern les actuacions d'innovació i millora necessàries per al compliment de les funcions de l'Agència.
n) Complir les altres funcions que li atribueixin les normes.
El Consell de Govern de l'Agència Catalana d'Inspecció de Treball és l'òrgan col·legiat de govern de l'Agència i és integrat pels membres següents:
a) El president o presidenta de l'Agència, que té vot diriment.
b) Nou vocals de l'Administració de la Generalitat, amb veu i vot, nomenats pel Govern a proposta del conseller o consellera del departament competent en matèria de treball, cinc dels quals ho són en representació d'aquest departament i els quatre restants en representació dels altres departaments que compleixen funcions relacionades amb la Inspecció de Treball.
En llur nomenament cal atenir-se al principi de presència equilibrada entre dones i homes en els termes establerts per a l'Administració de la Generalitat.
c) El director o directora de l'Agència, amb veu però sense vot.
d) Un secretari o secretària, amb veu però sense vot, designat pel president o presidenta d'entre funcionaris de la Generalitat amb una titulació tècnica superior.
Les funcions del Consell de Govern de l'Agència Catalana d'Inspecció de Treball són:
b) Establir les línies prioritàries d'actuació de l'Agència i aprovar la proposta de contracte programa.
c) Deliberar sobre les propostes de plans anuals d'actuació i elevar-les al president o presidenta de l'Agència perquè els aprovi.
d) Establir les directrius generals de la política de recursos humans en el marc general de la funció pública de la Generalitat i en el marc de la política global de recursos humans per al personal dependent de l'Administració de la Generalitat.
e) Conèixer els projectes normatius que afectin l'Agència i la seva actuació.
f) Aprovar els criteris per a mesurar el compliment del contracte programa i avaluar l'eficàcia, l'eficiència i la qualitat del servei prestat per l'Agència.
g) Aprovar els comptes anuals, la memòria de gestió i l'avantprojecte de pressupostos de cada exercici.
i) Autoritzar la contractació si el pressupost excedeix la quantitat que determinin les normes de desplegament d'aquesta llei.
j) Aprovar l'adquisició de béns immobles i les sol·licituds de crèdits o préstecs.
k) Aprovar la proposta de normes de desplegament d'aquesta llei i elevar-la al president o presidenta perquè la tramiti com a decret.
l) Complir les altres funcions que li atribueixin les normes.
El funcionament del Consell de Govern de l'Agència Catalana d'Inspecció de Treball es regeix pel que disposen aquesta llei i la normativa que la desplega i, supletòriament, pel que estableix la normativa vigent aplicable als òrgans col·legiats de l'Administració de la Generalitat.
El president o presidenta de l'Agència Catalana d'Inspecció de Treball és el conseller o consellera del departament competent en matèria de treball o, per delegació expressa, el secretari o secretària general d'aquest departament.
Les funcions del president o presidenta de l'Agència Catalana d'Inspecció de Treball són:
b) Convocar i presidir les sessions del Consell de Govern, fixar-ne l'ordre del dia, dirigir les deliberacions i autoritzar, amb la seva signatura, les actes de les sessions del Consell.
c) Aprovar els plans anuals d'actuació.
d) Proposar l'oferta pública d'ocupació dels cossos de l'Agència Catalana d'Inspecció de Treball.
e) Complir les altres funcions que li atribueixin les normes.
Els òrgans de govern de l'Agència Catalana d'Inspecció de Treball són:
Els òrgans executius de l'Agència Catalana d'Inspecció de Treball s'organitzen i actuen d'acord amb els principis rectors que estableix l'article 3 i s'estructuren en:
a) Els serveis centrals, que són integrats per la Direcció i pel Comitè Executiu.
b) Els serveis territorials, que són integrats pels òrgans que es determinin per reglament.
Els òrgans de control de l'Agència Catalana d'Inspecció de Treball són:
a) La comissió de seguiment del Consell de Govern.
b) L'òrgan d'auditoria que ha d'establir la normativa de desplegament d'aquesta llei.
Les normes de desplegament d'aquesta llei han d'establir l'estructura orgànica i funcional de la Direcció de l'Agència Catalana d'Inspecció de Treball.
L'Agència Catalana d'Inspecció de Treball actua amb submissió al dret públic i es regeix per aquesta llei, les normes que la despleguen i les disposicions reguladores de les entitats que conformen el sector públic de la Generalitat.
Els actes que dicten els òrgans de l'Agència Catalana d'Inspecció de Treball en l'exercici de llurs funcions es regeixen per les normes reguladores de la funció d'inspecció de treball, les normes de dret administratiu sancionador en l'ordre social, la normativa sobre el règim jurídic de les administracions públiques i del procediment administratiu aplicable i la normativa catalana sobre procediment administratiu.
El règim de responsabilitat patrimonial de l'Agència Catalana d'Inspecció de Treball, de les seves autoritats, del personal funcionari i del personal laboral adscrit és el que s'estableix amb caràcter general per a l'Administració de la Generalitat.
L'exercici de la funció pública d'inspecció de treball es regeix pel que disposen els convenis 81 i 129 de l'Organització Internacional del Treball, relatius a la Inspecció de Treball, i per la normativa reguladora de la Inspecció de Treball i Seguretat Social i la legislació sobre infraccions i sancions en l'ordre social.
L'exercici de les funcions d'assessorament i suport tècnic en matèria de seguretat i salut laboral es regeix per la Llei de l'Estat 31/1995, del 8 de novembre, de prevenció de riscos laborals i per la normativa de seguretat i salut en el treball.
L'activitat de l'Agència Catalana d'Inspecció de Treball i del seu personal es regeix pels principis generals següents:
Legalitat, amb submissió plena a la llei i al dret.
Servei a la ciutadania i, concretament, a les empreses, els treballadors i les organitzacions empresarials i sindicals que els representen, i també als interessos generals, i vetllar pel compliment efectiu de les normes de l'ordre social.
Objectivitat, imparcialitat i professionalitat en l'exercici de llurs funcions, sense cap tipus d'interès, directe o indirecte, personal o de tercers, que pugui perjudicar les empreses o els treballadors.
Igualtat en l'aplicació de les normes.
Secret professional, que implica abstenir-se de divulgar, fins i tot després d'haver deixat el servei, la informació, els assumptes, les dades o els antecedents que es coneguin amb motiu de les actuacions de l'Agència.
Integritat, i actuar amb la rectitud, la lleialtat institucional i els valors propis del servei públic i de les funcions que s'atribueixen a l'Agència.
Qualitat del servei a la ciutadania, eficiència i responsabilitat en la gestió dels recursos de l'Agència, que amb aquest objectiu ha d'avaluar el seu servei i les seves actuacions.
Flexibilitat en l'organització, proximitat a la ciutadania i adaptació contínua al caràcter dinàmic i canviant de l'entorn social, econòmic i productiu en què es duen a terme les relacions laborals i l'activitat de les empreses.
Jerarquia en l'atribució, l'ordenació i l'acompliment de les funcions i les tasques de l'Agència.
Transparència de la informació, tot garantint la confidencialitat, el secret professional i la seguretat de les dades amb el suport de la infraestructura tecnològica adequada.
Igualtat, mèrit, capacitat i publicitat en l'accés, la promoció, la carrera professional, i també la resta de principis que estableix la normativa general de funció pública que siguin aplicables.
Coordinació i cooperació entre les administracions públiques per a garantir l'eficàcia de les funcions de l'Agència.
Racionalització i eficiència en els processos relacionats amb les funcions i les activitats de l'Agència.
Transparència dels criteris i dels objectius de l'activitat de l'Agència.
Els principis específics relatius a la funció inspectora són:
Qualitat, eficàcia i eficiència, amb subjecció als principis de concepció única i integral del sistema d'inspecció, planificació, unitat de funció i d'actuació, junt amb la polivalència i l'especialització.
Confidencialitat de les denúncies i de les persones denunciants.
Autonomia tècnica en l'exercici de la funció inspectora com a garantia de la independència davant qualsevol influència exterior indeguda.
Presumpció de veracitat de les actuacions inspectores que es formalitzin en les actes d'inspecció, sens perjudici de les proves en contra que es puguin presentar.
Correspon a l'Agència Catalana d'Inspecció de Treball l'exercici de les competències i les funcions següents:
a) La potestat pública d'inspecció en els àmbits materials de l'ordre social de competència de la Generalitat, que comprèn les funcions següents:
Vigilar i exigir el compliment de les normes legals i reglamentàries i del contingut normatiu dels convenis col·lectius.
Assistir tècnicament les empreses i els treballadors, les entitats i els organismes de la Seguretat Social i altres òrgans de les administracions públiques, i emetre els informes que li puguin demanar els òrgans judicials quan ho estableixi una norma legal.
Investigar els accidents de treball i les malalties professionals reconeguts per la normativa de prevenció de riscos laborals i emetre els informes derivats d'aquestes actuacions.
Dur a terme la conciliació i la mediació en els conflictes laborals, si les parts les accepten, sens perjudici del que disposa el Reial decret legislatiu 2/1995, del 7 d'abril, pel qual s'aprova el text refós de la Llei de procediment laboral, i també l'arbitratge voluntari, a petició de les parts, en conflictes laborals o en d'altres en què se sol·liciti expressament.
Posar en coneixement de l'autoritat competent les deficiències que les disposicions legals existents no cobreixin.
b) L'assessorament i el suport tècnic en matèria de prevenció de riscos laborals per a l'exercici de la funció inspectora de vigilància del compliment de les normes de seguretat i salut en el treball.
c) Qualsevol altra funció que li pugui ésser atribuïda, per llei o conveni administratiu, en el marc competencial d'aquest article.
L'Agència Catalana d'Inspecció de Treball assumeix l'exercici de la funció pública d'inspecció en les matèries de l'ordre social de competència de l'Administració de l'Estat si qualsevol mitjà vàlid en dret ho estableix.
L'Agència Catalana d'Inspecció de Treball assumeix les funcions tècniques d'assistència, cooperació i seguiment de mesures de prevenció de riscos laborals que li atribueixi el departament competent en matèria de treball.
Els òrgans del departament competent en matèria de treball exerceixen la potestat sancionadora en les matèries de l'ordre social de competència de la Generalitat si en tenen l'exercici atribuït per llei o reglament.
Es crea l'Agència Catalana d'Inspecció de Treball, com a organisme autònom de caràcter administratiu de la Generalitat, amb personalitat jurídica pròpia i plena capacitat d'obrar per a organitzar-se i exercir les competències i les funcions que li atribueix aquesta llei.
L'Agència Catalana d'Inspecció de Treball té autonomia funcional, financera i de gestió, i s'adscriu al departament competent en matèria de treball, el qual exerceix el control sobre l'activitat de l'Agència.
L'Institut Català del Sòl, en el compliment de les seves funcions, també pot tenir la condició de mitjà propi instrumental i de servei tècnic dels ens locals que així ho acordin voluntàriament.
L'Institut Català del Sòl està obligat a dur a terme, en l'àmbit de les funcions establertes per aquesta llei, els encàrrecs que li formulin els departaments de l'Administració de la Generalitat i els ens integrats en el seu sector públic, i també els ens locals.
La contractació i l'execució d'obres i serveis per l'Institut Català del Sòl en el desenvolupament de les seves funcions s'acomodarà a la legislació que serà aplicable en virtut del que disposa l'Estatut de Catalunya.
La direcció és l'òrgan executiu que dirigeix el funcionament de l'Institut, n'ostenta la representació i exerceix les funcions específiques que determini l'estatut del règim interior de l'Institut.
El Gerent de l'Institut serà nomenat pel Consell Executiu de la Generalitat, a proposta del Conseller de Política Territorial i Obres Públiques i prèvia audiència del Consell d'Administració de l'Institut.
Li correspondrà la direcció de l'Institut i l'execució dels acords del seu Consell d'Administració.
En aquesta funció exclusiva ostentarà la representació plena del seu President.
Exercirà, a més, la direcció del personal.
-1 El Consell d'Administració decidirà sobre:
a) El control de les funcions previstes en l'article tercer d'aquesta Llei.
b) L'administració de béns i fons que integren el patrimoni de l'Institut.
c) Tots els afers relacionats amb la competència de l'Institut que li encomanarà el seu President.
-2 El Consell d'Administració coneixerà i informarà:
a) Dels plans d'actuació a mitjà termini i del pla anyal de treball o gestió.
b) Dels pressupostos de l'Institut.
-3 El President del Consell tindrà les següents atribucions:
Primer.- Ostentar la representació del Consell.
Segon.- Convocar-ne les reunions, assenyalant lloc, dia i hora de celebració i ordre del dia.
Tercer.- Presidir i dirigir les deliberacions i dirimir amb el seu vot de qualitat els empats.
Quart.- Nomenar el Director Tècnic.
Cinquè.- Autoritzar amb la seva firma les actes de les sessions.
Sisè.- Qualssevol altres que li seran reglamentàriament atribuïdes, excepte les reservades al Consell d'Administració.
-4 El Secretari aixecarà l'acta de les sessions i estendrà certificacions dels acords que s'hi hauran adoptat, i autoritzarà amb la seva firma les unes i les altres.
-1 El Consell d'Administració ostenta les més àmplies facultats en l'actuació, la gestió i la representació de l'Institut.
-2 Les deliberacions del Consell seran presidides i dirigides pel seu President.
Perquè les deliberacions o el acords del Consell siguin vàlids, cal la presència, si més no, de la meitat més un dels seus membres.
-3 Els acords es registraran en el llibre d'actes, amb la firma del President i del Secretari.
-4 Quan l'ordre del dia de la reunió del Consell d'Administració inclogui la consideració específica d'assumptes que afectin el desenvolupament urbanístic d'un terme municipal, hi serà convocat l'alcalde corresponent.
L'alcalde podrà assistir, acompanyat per la persona que ell designi, només a la deliberació de l'assumpte pel qual ha estat convocat, i prendre-hi part amb veu però sense vot.
-1 El Consell d'Administració té atribuïdes les més àmplies facultats en l'actuació i la gestió de l'Institut Català del Sòl.
-2 El Consell d'Administració és integrat, en tot cas, pels representants de la Generalitat que assenyali el Govern, i pel director o directora.
N'és president o presidenta el conseller o consellera del Departament de Política Territorial i Obres Públiques.
El vicepresident o vicepresidenta és nomenat pel titular d'aquest Departament.
-3 El secretari o secretària del Consell d'Administració, amb veu i sense vot, és designat pel Consell d'Administració, a proposta del president o presidenta.
-4 Si s'inclouen en l'ordre del dia assumptes que afectin un o diversos municipis, o una comarca, el president o presidenta pot convocar l'alcalde o alcaldes corresponents o el president o presidenta del Consell Comarcal, si escau, els quals poden assistir, acompanyats de la persona que designin, a la deliberació de l'assumpte pel qual hauran estat convidats, i prendre-hi part amb veu i sense vot.
-5 L'estatut del règim interior de l'Institut Català del Sòl ha de desplegar per reglament la composició i el funcionament del Consell d'Administració i ha de concretar les seves funcions específiques, i també l'estructura organitzativa i el règim de funcionament de l'entitat.
L'estatut pot crear altres òrgans de gestió per a l'impuls de polítiques concretes.
-1 El Consell d'Administració serà format pel President, el Vice-president, els Vocals i el Secretari.
-2 Serà President el Conseller de Política Territorial i Obres Públiques.
La Vice-presidència correspondrà al Director General d'Urbanisme, que auxiliarà el President en les seves funcions i el substituirà en els casos d'absència o d'impossibilitat.
-3 Els Vocals del Consell seran els següents:
b) El Director General de l'Habitatge.
d) Un representant del Departament de Governació.
e) Un representant del Departament d'Indústria i Energia.
f) Un representant del Departament d'Agricultura, Ramaderia i Pesca.
g) Un representant del Departament de Comerç i Turisme.
-4 El Secretari serà designat pel Consell, a proposta del seu President.
-1 L'Institut Català del Sòl es regeix pels òrgans següents:
-2 L'Institut Català del Sòl ha de comptar amb l'estructura suficient per a atendre les funcions que té encomanades.
-3 Les relacions entre l'Institut Català del Sòl i el seu personal es regeixen pel dret laboral.
No obstant això, pot disposar dels funcionaris necessaris per al desenvolupament de les funcions que així ho requereixin.
-4 La selecció del personal, llevat del personal directiu, s'ha de fer mitjançant publicitat i d'acord amb els principis de mèrits i capacitats i dins dels límits pressupostaris.
-1 L'Institut Català del Sòl es regirà pels òrgans següents:
-2 L'Institut disposarà, a més, dels serveis de Direcció Tècnica, Secretaria, Patrimoni, Assessoria Jurídica i Intervenció, amb l'organització i funcions que es determinin reglamentàriament.
t) Qualsevol altra que li encomani la llei o el Govern de la Generalitat.
m bis) Adoptar mesures de suport, tant tècnic com econòmic i financer, per a impulsar la finalització de processos d'urbanització.
a) La preparació, el desenvolupament i l'execució dels plans d'inversions per a actuacions urbanístiques o de promoció de l'edificació que s'hagin de fer en el territori de Catalunya, amb fons de la Generalitat o assignats en aquesta, o amb els del mateix Institut.
b) La redacció dels Plans d'ordenació territorial, urbanisme i habitatge que s'hagin de desenvolupar directament per l'Institut o bé amb la seva cooperació.
c) L'adquisició per qualsevol títol, fins i tot per expropiació forçosa, dels terrenys destinats a la formació de reserves de sòl, preparació de solars, dotacions i equipaments, foment de l'habitatge o qualsevol altra finalitat anàloga de caràcter urbanístic.
d) La gestió urbanística en execució de Plans, propis o assumits com a tals, mitjançant qualsevol dels sistemes d'actuació previstos en la legislació sobre urbanisme aplicable a Catalunya.
Aquesta activitat urbanística podrà assolir tant la promoció del sòl i renovació o remodelatge urbà com la realització d'obres d'infrastructura i de dotació de serveis i comprendrà la gestió i explotació de les obres i serveis resultants de la urbanització fins que seran formalment assumits per la Corporació local o l'Organisme competent.
e) La redacció de Projectes d'Urbanització i d'Edificació que afectin les actuacions a càrrec de l'Institut o en les quals aquest hagi de cooperar amb altres Entitats públiques o participi promovent la iniciativa particular.
f) L'alienació, permuta o cessió dels terrenys de la seva propietat, urbanitzats o no, i la constitució de drets d'hipoteca sobre aquests.
g) La constitució, la transmissió, la modificació i l'extinció de drets de superfície, servituds i qualssevol altres reals sobre terrenys i solars.
i) La realització de les altres operacions tècniques, materials o jurídiques que requereixi la gestió urbanística, d'acció territorial i d'habitatge que competeixi a l'Institut.
-5 L'objectiu de l'Institut Català del Sòl és la promoció de sòl urbanitzat, el foment de les activitats econòmiques i de l'habitatge i la gestió d'equipaments públics, tot això amb la finalitat d'atendre necessitats col·lectives, remodelacions urbanes, creació d'espais lliures i zones verdes, dotacions i equipaments.
-5 L'objectiu de l'Institut Català del Sòl és la promoció de sòl urbanitzat, el foment de l'habitatge i la gestió d'equipaments públics, amb la finalitat d'atendre necessitats col·lectives, remodelacions urbanes, creació d'espais lliures i zones verdes, dotacions i equipaments.
-5 L'objectiu de l'Institut Català del Sòl és la promoció de sòl urbanitzat i el foment de l'habitatge, amb la finalitat d'atendre necessitats col·lectives, remodelacions urbanes, creació d'espais lliures i zones verdes, dotacions i equipaments.
Es constitueix en l'àmbit de la Generalitat de Catalunya a l'Institut Català del Sòl com a organisme autònom adscrit al Departament de Política Territorial i Obres Públiques, amb l'objectiu de dur a terme les tasques tècniques i econòmiques requerides per al desenvolupament de la gestió urbanística i patrimonial i el foment de l'edificació, i com a instrument de política de sòl destinat a atendre necessitats col·lectives i remodelatges urbans, gestió d'espais naturals i zones lliures i dotació d'equipaments.
L'Institut Català del Sòl promourà les actuacions necessàries tant en l'aspecte organitzatiu com en el funcional, per tal de garantir una utilització del sòl d'acord amb l'interès general i per tal d'impedir l'especulació.
d) L'article 110, pel qual es modifica el text refós de la Llei de taxes i preus públics de la Generalitat, aprovat pel Decret legislatiu 3/2008, del 25 de juny, en el sentit d'incloure un nou capítol XXVI al títol XXV, pel qual es crea la taxa per l'ús de les carreteres de titularitat de la Generalitat, entra en vigor el 2 de setembre de 2014.